વિજયાદશમીના દિવસે રાવણદહન જોવા પહોંચેલા તે લોકોને ક્યાં ખબર હતી કે તેમના પર મુસીબતોનો એવો પહાડ તૂટી પડશે જેની કલ્પના કદાચ કોઈએ નહિ કરી હોય. આ હ્રદય કંપાવનારી દૂર્ઘટના બાદ જે ફોટા સામે આવ્યા તેને જોઈને કોઈના પણ રૂંવાડા ઉભા થઈ જશે. અમૃતસર રેલ દૂર્ઘટનામાં અત્યાર સુધીમાં 61 લોકોએ જીવ ગુમાવ્યા છે જ્યારે 70 થી વધુ લોકો ઘાયલ છે. તેમાંથી 40 વ્યક્તિઓની હાલત અત્યંત ગંભીર છે અને તે જીવન અને મૃત્યુ વચ્ચે હોસ્પિટલમાં ઝઝૂમી રહ્યા છે. ઘટનાસ્થળ પર લોકો ચિંતાતુર પોતાના પરિવારને શોધી રહ્યા હતા. તેમને સમજાતુ નહોતુ કે રેલના પાટા પર અને આસપાસ પડેલા શરીરના ટુકડાઓ વચ્ચે પોતાના પરિવારની ઓળખ કરે. ચારે તરફ ચીસો, બૂમો, માતમ અને શોકમાં ડૂબેલા લોકો...